Diari Oficial de la Generalitat Valenciana


Sumari del DOGV 7005, del 17-04-2013 (2013/3444)

Notificació a la titularitat de l'agència de viatges amb número d'inscripció CV-m1441-V de la Resolució de 27 de febrer de 2013, de cancel·lació de la inscripció i baixa en el Registre.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7005

Data del DOGV
:   17-04-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/3444


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació a la titularitat de l'agència de viatges amb número d'inscripció CV-m1441-V de la Resolució de 27 de febrer de 2013, de cancel·lació de la inscripció i baixa en el Registre. [2013/3444]  
No ha sigut possible notificar, de manera personal i directa a Mario Alberto Fernández Navarro, la resolució de la cancel·lació i baixa en el Registre General d'Empreses, Establiments i Professions Turístiques de l'agència de viatges Mandarina Travel i, per tant, es publica en el Diari Oficial de la Comunitat Valenciana a l'efecte de les disposicions de l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la redacció feta en la Llei 4/1999, de 13 de gener, i se li concedix un nou termini d'un mes.  
  
València, 26 de març de 2013.- La cap del Servici d'Ordenació i Tramitació Turística: Carmen Martínez Aznar.  
  
Assumpte: cancel·lació de la inscripció i baixa en el Registre General d'Empreses, Establiments i Professions Turístiques.  
Amb data 9 de juny de 2011, esta administració turística va classificar i inscriure en el Registre General d'Empreses, Establiments i Professions Turístiques de la Comunitat Valenciana, amb el número d'inscripció CV-m1441-V, l'oficina principal de l'agència de viatges Mandarina Travel, situada a València, carrer Torrent, número 29, baixos, la titularitat de la qual és de Mario Alberto Fernández Navarro (NIF 36450182W).  
Per mitjà de publicació en el Diari Oficial de la Comunitat Valenciana amb data 8 de febrer de 2013, es va notificar que la companyia Seguros Catalana Occidente, SA, havia comunicat a esta Administració turística la seua voluntat d'anul·lar la pòlissa d'assegurança de caució Y-27.268.136, subscrita per Mario Alberto Fernández Navarro com a titular de l'agència de viatges Mandarina Travel. Esta pòlissa correspon a la fiança que tota agència ha de mantindre en vigència permanent, tal com disposa l'article 14.1 del Decret 20/1997, d'11 de febrer, del Govern Valencià, pel qual s'aprova el Reglament d'agències de viatges de la Comunitat Valenciana.  
En la mateixa notificació, se li concedia un termini perquè presentara davant d'esta Administració la justificació del manteniment en vigor de la pòlissa d'assegurança de caució esmentada, i se li advertia que no fer-ho, d'acord amb el Decret 20/1997 esmentat, era causa de cancel·lació de la inscripció i baixa en el Registre General d'Empreses Establiments i Professions Turístiques.  
Una vegada transcorregut el termini atorgat sense que la titularitat de l'agència de viatges haja aportat cap documentació respecte d'això, i en virtut de les competències conferides per l'article 9.2.i del Decret 209/2004, del Consell, pel qual s'aprova el Reglament de l'Agència Valenciana de Turisme, i l'article 21 del Decret 188/2012, de 21 de desembre, del Consell, pel qual s'aprova el Reglament orgànic i funcional de la Conselleria d'Economia, Indústria, Turisme i Ocupació, resolc:  
Cancel·lar la inscripció de l'agència de viatges Mandarina Travel, amb número d'inscripció CV-m1441-V, situada a València, carrer Torrent, número 29, baixos, la titularitat de la qual és de Mario Alberto Fernández Navarro, i donar-la de baixa en el Registre General d'Empreses, Establiments i Professions Turístiques de la Comunitat Valenciana.  
  
D'acord amb l'article 10 del Decret 20/1997, la cancel·lació de la inscripció en el Registre d'una agència de viatges implica el cessament de la seua activitat i la dels seus establiments.  
Així mateix, l'article 14.5 del Decret 20/1997 establix que la fiança depositada en el seu dia no podrà ser cancel·lada fins després de transcorregut un any des que esta resolució siga ferma.  
Basant-se en les disposicions de l'article 15.4 de la Llei 3/1998, de la Generalitat, de Turisme de la Comunitat Valenciana, no podrà presentar-se nova comunicació prèvia o declaració responsable d'inici d'activitat fins que no hagen transcorregut tres mesos des de la notificació d'esta resolució. En este cas, ha d'anar acompanyada de la documentació que acredite el compliment dels requisits establits en la normativa vigent.  
De conformitat amb el que establixen els articles 52 i 53 de la Llei 3/1998, constituïx infracció administrativa molt greu l'exercici de l'activitat sense haver-ne comunicat l'inici de la manera legalment determinada o sense l'habilitació preceptiva per a fer-ho, cosa que es pot sancionar d'acord amb els articles esmentats, sense perjuí de les responsabilitats penals i civils que se'n deriven.  
Contra esta resolució, que no esgota la via administrativa, es pot interposar un recurs d'alçada davant del secretari autonòmic de Turisme i Comerç dins del termini d'un mes, comptador des de l'endemà de ser notificada, d'acord amb el que establixen els articles 107, 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú.   
  
València, 27 de febrer de 2013.- El director general de Turisme: Sebastián Fernández Miralles.